CELEX: 32016R1085
Language: lt
Date: 2016-07-05 00:00:00
Title: 2016 m. liepos 5 d. Komisijos įgyvendinimo reglamentas (ES) 2016/1085, kuriuo Bacillus amyloliquefaciens padermė ISB06 patvirtinama kaip esama veiklioji medžiaga, skirta 3-io tipo biocidiniams produktams gaminti (Tekstas svarbus EEE)

6.7.2016   
            
            
               LT
            
            
               Europos Sąjungos oficialusis leidinys
            
            
               L 180/12
            
         KOMISIJOS ĮGYVENDINIMO REGLAMENTAS (ES) 2016/1085
   2016 m. liepos 5 d.
   kuriuo Bacillus amyloliquefaciens padermė ISB06 patvirtinama kaip esama veiklioji medžiaga, skirta 3-io tipo biocidiniams produktams gaminti
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. gegužės 22 d. Europos Parlamento ir Tarybos reglamentą (ES) Nr. 528/2012 dėl biocidinių produktų tiekimo rinkai ir jų naudojimo (1), ypač į jo 89 straipsnio 1 dalies trečią pastraipą,
   kadangi:
   
               (1)
            
            
               Komisijos deleguotajame reglamente (ES) Nr. 1062/2014 (2) nustatytas veikliųjų medžiagų, kurias reikia įvertinti, kad būtų galima patvirtinti kaip tinkamas biocidinių produktų gamybai, sąrašas. Tame sąraše yra Bacillus subtilis;
            
         
               (2)
            
            
               įvertinus veikliąją medžiagą, apie kurią buvo pranešta procedūros pradžioje, paaiškėjo, kad ji iš tikrųjų priklausė Bacillus amyloliquefaciens padermei ISB06. Atlikus vertinimą, nebuvo galima padaryti išvadų dėl jokios kitos minėtame veikliųjų medžiagų sąraše, pateiktame Deleguotajame reglamente (ES) Nr. 1062/2014, esančios Bacillus subtilis apibrėžtį atitinkančios medžiagos. Todėl šis patvirtinimas turėtų būti taikomas tik Bacillus amyloliquefaciens padermei ISB06;
            
         
               (3)
            
            
               
                  Bacillus amyloliquefaciens padermė ISB06 buvo įvertinta atsižvelgiant į naudojimą 3-io tipo produktams (veterinarinė higiena) gaminti, kaip aprašyta Reglamento (ES) Nr. 528/2012 V priede;
            
         
               (4)
            
            
               Vokietija buvo paskirta vertinančiąja kompetentinga institucija ir 2014 m. rugsėjo 22 d. pateikė vertinimo ataskaitą ir rekomendacijas;
            
         
               (5)
            
            
               pagal Deleguotojo reglamento (ES) Nr. 1062/2014 7 straipsnio 2 dalį 2015 m. gruodžio 10 d. Biocidinių produktų komitetas, atsižvelgdamas į vertinančiosios kompetentingos institucijos išvadas, suformulavo Europos cheminių medžiagų agentūros nuomonę;
            
         
               (6)
            
            
               remiantis ta nuomone, biocidiniai produktai, kurie naudojami kaip 3-io tipo produktai ir kurių sudėtyje yra Bacillus amyloliquefaciens padermės ISB06, turėtų atitikti Reglamento (ES) Nr. 528/2012 19 straipsnio 1 dalies b punkto kriterijus, jei laikomasi tam tikrų su jų naudojimu susijusių specifikacijų ir sąlygų;
            
         
               (7)
            
            
               todėl Bacillus amyloliquefaciens padermę ISB06 tikslinga patvirtinti kaip veikliąją medžiagą, skirtą 3-io tipo biocidiniams produktams gaminti, su sąlyga, kad bus laikomasi tam tikrų specifikacijų ir sąlygų;
            
         
               (8)
            
            
               veiklioji medžiaga turėtų būti patvirtinta praėjus tinkamam laikotarpiui, per kurį suinteresuotieji subjektai galėtų imtis parengiamųjų priemonių, kurios būtinos, kad būtų galima laikytis nustatytų naujų reikalavimų;
            
         
               (9)
            
            
               šiame reglamente nustatytos priemonės atitinka Biocidinių produktų nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   
      Bacillus amyloliquefaciens padermė ISB06 patvirtinama kaip veiklioji medžiaga, skirta 3-io tipo biocidiniams produktams gaminti, jei laikomasi priede nustatytų sąlygų.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. liepos 5 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 167, 2012 6 27, p. 1.
   
      (2)  2014 m. rugpjūčio 4 d. Komisijos deleguotasis reglamentas (ES) Nr. 1062/2014 dėl visų esamų veikliųjų medžiagų, kurių yra Europos Parlamento ir Tarybos reglamente (ES) Nr. 528/2012 nurodytuose biocidiniuose produktuose, sistemingo tyrimo darbo programos (OL L 294, 2014 10 10, p. 1).
   
      PRIEDAS
      
                  Bendrinis pavadinimas
               
               
                  IUPAC pavadinimas
                  Identifikacijos numeriai
               
               
                  Mažiausias veikliosios medžiagos grynumo laipsnis (1)
                  
               
               
                  Patvirtinimo data
               
               
                  Patvirtinimo galiojimo pabaiga
               
               
                  Produkto tipas
               
               
                  Specialiosios sąlygos
               
            
                  
                     Bacillus amyloliquefaciens padermė ISB06
               
               
                  Netaikoma
               
               
                  Nėra atitinkamų priemaišų
               
               
                  2018 m. sausio 1 d.
               
               
                  2027 m. gruodžio 31 d.
               
               
                  3
               
               
                  Biocidinių produktų autorizacijos liudijimai išduodami laikantis šių sąlygų:
                  
                              1)
                           
                           
                              vertinant produktą ypatingas dėmesys turi būti skiriamas poveikiui, rizikai ir veiksmingumui, susijusiems su tokiomis naudojimo paskirtimis, kurios yra įtrauktos į paraišką išduoti autorizacijos liudijimą, bet nebuvo įvertintos atliekant veikliosios medžiagos Sąjungos lygmens rizikos vertinimą;
                           
                        
                              2)
                           
                           
                              atsižvelgiant į pagal vertintas naudojimo paskirtis nustatytą riziką, produkto vertinime ypatingas dėmesys skiriamas profesionaliems naudotojams.
                           
                        
            
         (1)  Šioje skiltyje nurodytas grynumas – mažiausias veikliosios medžiagos, naudotos atliekant vertinimą pagal Reglamento (ES) Nr. 528/2012 89 straipsnio 1 dalį, grynumo laipsnis. Rinkai pateikiamame produkte esanti veiklioji medžiaga gali būti tokio paties arba kitokio grynumo, jei įrodyta, kad ji yra techniniu požiūriu lygiavertė įvertintai veikliajai medžiagai.